વિક્રમસિંહ મંગળવારે સવારે ઘરેથી પોતાનું બાઇક લઇને પોતાની સાસરી તરઘૈયા ગામે જવા નીકળ્યા હતા. તેઓ સવારે ૬.૩૦ કલાકે ડાભસર –ચપટિયા પાસેના કેનાલના માર્ગ પરથી પસાર થઇ રહ્યા હતા. ત્યારે તેઓનું બાઇક માઇલ સ્ટોન સાથે અથડાતાં તેઓ કેનાલમાં પડી જતાં પાણીમાં ગરકાવ થઇ ગયા હતા. સ્થાનિક તરવૈયા અને નડિયાદ ફાયરબ્રિગેડની ટીમ દ્વારા આઠ કલાકની શોધખોળ બાદ બપોરે ૩ કલાકે યુવક વિક્રમસિંહની લાશ મળી આવી હતી. જયારે કેનાલ પાસેના માઇલ સ્ટોન પાસે બાઇક અને એક થેલો મળી આવ્યો હતો.